6. nóvember

6. nóvember er 310. dagur ársins (311. á hlaupári) samkvæmt gregoríska tímatalinu. 55 dagar eru eftir af árinu.

 Atburðir 
 1362 - Guglielmo de Grimoard varð Úrbanus 5. páfi.
 1632 - Svíar sigruðu her keisarans í orrustunni við Lützen en konungur þeirra Gústaf 2. Adolf féll.
 1706 - Bretum mistókst að ná yfirráðum yfir Kanaríeyjum.
 1796 - Dómkirkjan í Reykjavík var vígð.
 1796 (gamli stíll, 17. nóvember samkvæmt gregorísku tímatali) - Katrín mikla Rússakeisaraynja dó og Páll 1. sonur hennar varð keisari.
 1816 - James Monroe vann sigur á Rufus King í forsetakosningum í Bandaríkjunum.
 1860 - Abraham Lincoln var kjörinn Bandaríkjaforseti.
 1864 - Bókasafn Akraness var stofnað.
 1888 - Benjamin Harrison var kosinn forseti Bandaríkjanna.
 1911 - Francisco I. Madero varð forseti Mexíkó.
 1913 - Mahatma Gandhi var handtekinn þegar hann leiddi mótmæli indverskra námamanna.
 1918 - Talið var að þriðjungur Reykvíkinga hefði veikst af spænsku veikinni.
 1920 - Hríseyjarviti var tekinn í notkun.
 1921 - Átta aldir voru liðnar frá andláti Jóns Ögmundssonar, fyrsta biskups á Hólum. Var þess minnst með minningarhátíð í Landakotskirkju.
 1928 - Herbert Hoover vann bandarísku forsetakosningarnar.
 1943 - Í tímaritinu Genetics birtist grein eftir Salvador Luria og Max Delbrück þar sem þeir greina frá tilraun sinni og sýna fram á að stökkbreytingar eru slembiháðar, en koma ekki til vegna aðlögunar.
 1954 - Veitingahúsið Naustið var opnað í Reykjavík.
 1966 - Ómannaða geimfarið Lunar Orbiter 2 var sent af stað.
 1967 - Þing Ródesíu samþykkti lög um kynþáttaaðskilnað.
 1975 - Sex Pistols léku á sínum fyrstu tónleikum í menntaskóla í London.
 1975 - Græna gangan: 300.000 sjálfboðaliðar gengu frá Marokkó til Vestur-Sahara til stuðnings við tilkall Marokkó til þessarar fyrrum nýlendu Spánar.
 1982 - Paul Biya varð forseti Kamerún.
 1983 - Þorsteinn Pálsson var kjörinn formaður Sjálfstæðisflokksins næstur á eftir Geir Hallgrímssyni, en hann gaf ekki kost á sér áfram.
 1984 - Ronald Reagan sigraði Walter Mondale með yfirburðum í forsetakosningunum í Bandaríkjunum.
 1985 - Íran-kontrahneykslið: Bandarískir fjölmiðlar sögðu frá því að Ronald Reagan hefði samþykkt vopnasendingu til Írans.
 1986 - Mesta þyrluslys sögunnar varð þegar Boeing 234LR Chinook-þyrla brotlenti austan við Sumburgh-flugvöll í Bretlandi og 45 fórust. 
 1989 - Fyrsti fundurinn í Efnahagssamstarfi Asíu- og Kyrrahafsríkjanna var haldinn í Ástralíu.
 1990 - Nawaz Sharif tók við embætti sem forsætisráðherra Pakistan.
 1994 - Tugir fórust í flóðum í Piemonte á Ítalíu.
 1995 - Fyrsta skjákortið frá 3dfx Interactive var kynnt á ráðstefnunni COMDEX.
 1997 - Svartbók kommúnismans kom út í Frakklandi.
 2003 - Fyrsta útgáfa Linuxdreifingarinnar Fedora kom út.
 2007 - 50 létust í sjálfsmorðssprengjuárás í Mazar-i-Sharif í Afganistan, þar á meðal 6 þingmenn.
 2008 - Jigme Khesar Namgyal Wangchuk var krýndur konungur Bútan.
 2010 - Þjóðfundur um stjórnarskrá á Íslandi 2010 hófst.
 2016 - Orrustan um Raqqa í Norður-Sýrlandi hófst.
 2019 - Árásin í Fada N'gourma: 37 létust þegar byssumenn réðust á bílalest kanadíska námafyrirtækisins Semafo í Búrkína Fasó.
 2021 - Varðskipið Freyja kom í höfn á Íslandi í fyrsta sinn.
 2022 - Loftslagsráðstefna Sameinuðu þjóðanna 2022 hófst í Sharm El Sheikh í Egyptalandi.
 2023 - Heilt auga var í fyrsta sinn grætt í mann hjá NYU Langone Health í New York-borg.
 2024 - Ríkisstjórn Olaf Scholz, kanslara Þýskalands, leystist upp eftir að hann rak fjármálaráðherra sinn.
 2025 - Fellibylurinn Kalmaegi fór um Filippseyjar og Víetnam. Yfir 100 létust.

 Fædd 
 15 eða 16 - Agrippina yngri, rómversk aðalskona (d. 59).
 1421 - Hinrik 6. Englandskonungur (d. 1471).
 1479 - Jóhanna Kastilíudrottning (Jóhanna vitskerta) (d. 1555).
 1494 - Súleiman mikli, soldán Ottómanaveldisins (d. 1566).
 1661 - Karl 2. Spánarkonungur (d. 1700).
 1665 - Jón Halldórsson í Hítardal, íslenskur sagnaritari (d. 1736).
 1841 - Armand Fallières, franskur stjórnmálamaður (d. 1931).
 1862 - Dr. Jón Stefánsson, íslenskur fræðimaður (d. 1952).
 1876 - Þorkell Þorkelsson, íslenskur eðlisfræðingur (d. 1961).
 1880 - Robert Musil, austurrískur rithöfundur (d. 1942).
 1908 - Teizo Takeuchi, japanskur knattspyrnumaður (d. 1946).
 1926 - Zig Ziglar, bandarískur rithöfundur (d. 2012).
 1938 - Seishiro Shimatani, japanskur knattspyrnumaður (d. 2001).
 1943 - Einar Bollason, íslenskur körfuboltaþjálfari.
 1946 - Katrín Fjeldsted, íslenskur stjórnmálamaður og læknir.
 1949 - Ariel Henry, haítískur stjórnmálamaður og læknir.
 1954 - Mango, ítalskur söngvari (d. 2014).
 1961 - Daníel Smári Guðmundsson, íslenskur hlaupasérfræðingur og hlaupaþjálfari.
 1961 - Karl Blöndal, íslenskur blaðamaður.
 1970 - Ethan Hawke, bandarískur leikari.
 1977 - Jódís Skúladóttir, íslensk stjórnmálakona.
 1979 - Ingibjörg Dögg Kjartansdóttir, íslenskur blaðamaður.
 1988 - Thomas Neuwirth, öðru nafni Conchita Wurst, austurrískur söngvari og dragdrottning.

 Dáin 
 1121 - Jón Ögmundsson, fyrsti biskup á Hólum í Hjaltadal.
 1406 - Innósentíus 7. páfi (f. um 1336).
 1632 - Gústaf 2. Adolf Svíakonungur (f. 1594).
 1650 - Vilhjálmur 2. Óraníufursti (f. 1626).
 1656 - Jóhann 4. Portúgalskonungur (f. 1603).
 1672 - Heinrich Schütz, þýskt tónskáld (f. 1585).
 1836 - Karl 10. Frakkakonungur (f. 1757).
 1893 - Pjotr Iljitsj Tsjaíkovskíj, rússneskt tónskáld (f. 1840).
 1929 - Maximilian von Baden, þýskur stjórnmálamaður (f. 1867).
 1940 - Bjarni Sæmundsson, íslenskur náttúrufræðingur (f. 1867).
 1941 - Maurice Leblanc, franskur rithöfundur (f. 1864).
 1982 - Shiro Teshima, japanskur knattspyrnumaður (f. 1907).
 1989 - Margarete Buber-Neumann, þýskur kommúnisti (f. 1901).
 1993 - Joseph Serchuk, pólskur gyðingur (f. 1919).
 1998 - Niklas Luhmann, þýskur félagsfræðingur  (f. 1927).
 2007 - Guðmundur Jónsson, íslenskur söngvari (f. 1920).
 2024 - Villi Valli, íslenskur tónlistarmaður (f. 1930).

Flokkur:Nóvember